Contingut

[INTRODUCCIÓ 3](#_Toc124932777)

[EL BALANÇ COMUNITARI I LA XARXA D’ESPAIS COMUNITARIS 4](#_Toc124932778)

[El Balanç Comunitari 4](#_Toc124932779)

[La Xarxa d’Espais Comunitaris 5](#_Toc124932780)

[PROJECTES PARTICIPANTS A L’EDICIÓ 2022 7](#_Toc124932781)

[ANÀLISI DE DADES 10](#_Toc124932782)

[DADES GENERALS 10](#_Toc124932783)

[Base social activa 10](#_Toc124932784)

[Personal remunerat i voluntariat 11](#_Toc124932785)

[Sostenibilitat econòmica 12](#_Toc124932786)

[DEMOCRÀCIA INTERNA I PARTICIPACIÓ 13](#_Toc124932787)

[Transparència 13](#_Toc124932788)

[Presa de decisions 13](#_Toc124932789)

[Capacitat de proposta 13](#_Toc124932790)

[Espais de decisió estratègica 14](#_Toc124932791)

[Espais de decisió executiva 15](#_Toc124932792)

[Càrrecs de responsabilitat 16](#_Toc124932793)

[Foment de la participació 16](#_Toc124932794)

[ARRELAMENT AL TERRITORI 17](#_Toc124932795)

[Implicació en dinàmiques associatives i comunitàries 17](#_Toc124932796)

[Capacitat d’escolta 17](#_Toc124932797)

[IMPACTE I RETORN SOCIAL 18](#_Toc124932798)

[Dinàmiques comunitàries i implicació amb l’ESS 18](#_Toc124932799)

[Usuàries i destinatàries 19](#_Toc124932800)

[SOSTENIBILITAT DE LES PERSONES, ELS PROCESSOS I L’ENTORN 20](#_Toc124932801)

[Sostenibilitat col·lectiva i de l’organització 20](#_Toc124932802)

[Diversitat i accessibilitat 21](#_Toc124932803)

[Sostenibilitat ambiental 21](#_Toc124932804)

[Perspectiva de gènere 21](#_Toc124932805)

[CONCLUSIONS 23](#_Toc124932806)

# INTRODUCCIÓ

Falti

# EL BALANÇ COMUNITARI I LA XARXA D’ESPAIS COMUNITARIS

En aquest capítol descrivim el context del que emergeix el Balanç Comunitari, com es va crear i quines característiques té. A més, pel paper singular de la Xarxa d’Espais Comunitaris (d’ara en endavant XEC) i els seus projectes en la seva creació, ens aturem a explicar breument la història i funcionament d’aquesta xarxa

## El Balanç Comunitari

El balanç comunitari neix de la confluència de dues necessitats. La primera està relacionada amb l’interès de la XEC per definir les pràctiques de gestió comunitàries (compartint el coneixement col·lectiu acumulat amb els anys en si dels projectes) i generar una eina d’autodiagnòstic d’aquestes per a la seva millora continua. La segona està relacionada amb l’Ajuntament de Barcelona i la necessitat de tenir una eina de seguiment dels projectes de gestió comunitària amb els qui col·labora en el marc de la Política Pública de Patrimoni Ciutadà.

A partir d’aquí, s’inicia un procés de treball conjunt entre alguns dels espais de la XEC (Casa Orlandai, Ateneu Popular 9 Barris, la Lleialtat Santsenca i Teatre Arnau) i l’Ajuntament de Barcelona, que, amb l’encàrrec a Mauro Castro de la cooperativa La Hidra i a Iolanda Fresnillo de la cooperativa Ekona (i la incorporació posterior de l’Amanda Ortega, la Raquel Alquézar i en Rubèn Suriñach del Balanç Social de la XES), elabora el que és el model de qüestionari i indicadors del Balanç Comunitari a dia d’avui. El balanç es comença a treballar en un taller obert a la Fira d’Economia Solidària de Catalunya de 2017, i culmina amb una primera recollida de dades, a través de la plataforma Ensenya el cor, el 2019.

El Balanç Comunitàri és una eina d’auto-diagnòstic amb què els projectes de gestió comunitària elaboren un diagnòstic del seu funcionament en relació amb qüestions ambientals, socials i de bon govern, i emprenen processos per millorar en aquests aspectes. Es tracta d'afavorir la gestió comunitària de recursos públics segons una lògica de corresponsabilitat social, gestió democràtica i participació ciutadana, orientació a les necessitats humanes i el compromís amb la comunitat i retorn territorial.

Més que indicadors d’avaluació són indicadors de diagnòstic: volen acompanyar més que avaluar. Aquest aclariment és important per ja que no tots els projectes o organitzacions podran assolir els estàndards d'acompliment d'un dia per un altre. Més que criteris excloents i rígids, s'han d'entendre com un marc al qual haurien de tendir els projectes. Per això cal dissenyar mecanismes de millora continuada que alimentin aquesta tracció. En aquest sentit, la seva definició ha estat un moment de reflexió col·lectiva, que ha generat consens, com quelcom possible i abastable. La seva definició, així com el desplegament i la continuïtat de l’eina, es plantegen com processos col·laboratius, per garantir que l’eina respon a necessitats col·lectives.

L'objectiu d'aquest procés s’ha centrat no tant en el “què”, sinó sobretot en el “com”, prioritzant la visió reproductiva sobre la visió productiva. Això ha portat a tots els actors a compartir valors, dinàmiques i pràctiques que finalment s’han intentat traduir en indicadors mesurables.

Entenem que els projectes comunitaris es basen en una comunitat activa i organitzada, amb formes democràtiques de governança, entorn uns recursos compartits, amb l’objectiu de transformar i millorar la qualitat de vida de tota la comunitat. Aquest balanç ens aporta una mirada ecosistèmica entre el projecte i la comunitat que el sosté, valorant quatre vectors, dos més enfocats a l’interior del projecte i el seu funcionament, i uns altres dos més vinculats a l’impacte extern (requadre 1).

|  |
| --- |
| **Requadre 1. Blocs que estructuren l’avaluació amb el Balanç Comunitari**  Blocs enfocats al funcionament intern dels projectes:   * Democràcia i participació en la presa de decisions * Cura de les persones, els processos i l’entorn.   Blocs enfocats a la relació entre el projecte i la comunitat:   * L'arrelament en el territori i el veinat * L'impacte i el retorn social de les activitats del projecte |

El balanç recull dades quantitatives que permeten mesurar i valorar l'evolució, i que també es poden agregar per obtenir anàlisis conjunts, però també dades qualitatives que permeten compartir el coneixement col·lectiu des de les diferents veus i els diferents matisos de cada projecte.

Finalment, destacar que la recollida de dades es fa amb una eina informàtica oberta, en constant evolució, que permet integrar altres balanços i facilitar diversos itineraris, entrant la informació un sol cop.

## La Xarxa d’Espais Comunitaris

Com dèiem, el Balanç Comunitari ha estat coproduït entre la XEC i l’ajuntament de Barcelona, i creiem que és rellevant fer cinc cèntims de què és la XEC i quin recorregut té.

La XEC és una xarxa, creada el 2016 en el marc de la FESC, en la que ens coordinen diferents projectes gestionats de manera comunitària, amb l’objectiu de construir espais horitzontals i transparents des dels que reapropiar-se de la vida en comú des del suport mutu.

Un dels principals objectius de la XEC és enxarxar diferents projectes de gestió comunitària per generar punts de trobada, formació, creació i autoorganització. Parteix de la gestió comunitària de recursos col·lectius, entesa com una comunitat activa i organitzada amb formes democràtiques de governança, entorn uns interessos i necessitats comunes, així com uns recursos i valors compartits.

Després de fer un treball de confluència amb la XES, el 2019, la XEC esdevé la comissió sectorial que representa els projectes de gestió comunitària dins de la XES, passant a formar part dels òrgans de governança i alineant plans de treball per ampliar l’impacte de les activitats de la XEC.

Posant al centre els valors, també compartits dins l’economia social i solidària, diferents projectes generen noves formes d’organització i presa de decisions respecte als béns públics i comuns amb un model comunitari, que, a diferència de la gestió externalitzada o directa per part de l’administració, incideix en un major control i autodeterminació per part de la població, sobrepassant les lògiques d’una mera gestió o intervenció.

De fet, les formes de gestió comunitària són diverses (autogestió d’espais okupats o privats, gestió d’equipaments i recursos municipals, cooperatives en espais de lloguer, etc.) i no parteixen d’un model únic de treball, sinó que venen definides per unes maneres de fer, amb uns objectius i models d’organització pel que fa a la gestió de necessitats col·lectives i en relació als recursos comuns d’un territori determinat, amb un caràcter públic-comunitari.

Els objectius generals de la XEC són aquests:

* Transformar, generar impacte i retorn social, millorant la qualitat de vida de tota la comunitat, des de la comunitat, per a la comunitat.
* Promoure projectes i espais amb un relat i posicionament polític, que vehiculen des de l’acció col·lectiva la reapropiació de les nostres vides i la responsabilitat sobre l’entorn.
* Exercir la sobirania dels recursos comuns per part de les comunitats per mitjà de la participació i presa de decisions directa de les pròpies comunitats de referència; mantenint l’autonomia en la governança.
* Defensar els drets civils, socials i les llibertats, garantint l’accessibilitat de totes les persones a tots els nivells d’implicació, des de l’ús fins la presa de decisions.
* Promoure els espais d’economia, oci i cultura transformadora i de qualitat, superant el model mercantilista, i garantint l’accés universal als recursos mitjançant les relacions intercooperatives.
* Obrir espais de trobada teixint un espai de suport mutu entre projectes, espais i col·lectius comunitaris per assolir reconeixement polític, econòmic i jurídic als espais comunitaris per part de la societat i l’administració.

# PROJECTES PARTICIPANTS A L’EDICIÓ 2022

A la taula 1, es mostra el nom de les entitats i projectes participants en aquesta edició del Balanç Comunitari, així com la seva procedència, forma jurídica i tipus de balanç que han fet. Dels **divuit projectes, cinc** han fet la **versió completa** del balanç i **tretze la bàsica**.

|  |  |  |  |  |
| --- | --- | --- | --- | --- |
| **Taula 1. Llistat i característiques bàsiques de les entitats i projectes participants, 2022.** | | | | |
| **Entitat** | **Forma jurífica** | **Població** | **Nom del projecte** | **Tipus Balanç Comunitari** |
| Associació Bicihub | Associació | Barcelona | Bicihub | Complet |
| Associació Cultural Casa Orlandai | Associació | Barcelona | Casa Orlandai | Complet |
| El Bidó de Nou Barris | Associació | Barcelona | Ateneu Popular 9barris | Complet |
| Associació Juvenil Sociocultural de Prosperitat | Associació | Barcelona | Casal de Joves de la Prosperitat | Complet |
| Associació Educativa i Cultural FORMES | Associació | Barcelona | La Troca | Complet |
| Federació d'entitats socioculturals i de lleure de Sant Andreu de Palomar | Federació | Barcelona | Ateneu l'Harmonia | Bàsic |
| Temps x Temps | Administració pública | Manlleu | Temps x temps | Bàsic |
| Germanetes Jardins d'Emma | Associació | Barcelona | Germanetes Jardins d’Emma | Bàsic |
| Associació Maresmon | Associació | Manlleu | Maresmon | Bàsic |
| Núria Social | Associació | Olot | Núria Social | Bàsic |
| La Prosperitat Cultura en Acció | Associació | Barcelona | - Poliesportiu Valldaura - Casal de Barri de Prosperitat | Bàsic (x2) |
| Coordinadora d'Entitats per la Lleialtat | Federació | Barcelona | La Lleialtat Santsenca | Bàsic |
| Associació cultural Nau Bostik | Associació | Barcelona | Nau Bostik | Bàsic |
| Secretariat d'entitats d'Hostafrancs, Sants i la Bordeta | Federació | Barcelona | Can Batlló | Bàsic |
| Banc de Llavors de Roda de Ter | Associació | Roda de Ter | Banc de llavors | Bàsic |
| Associació Casal Font d'en Fargues | Associació | Barcelona | Associació Casal Font d'en Fargues | Bàsic |
| Impulsem SCCL | Cooperativa de Treball | Barcelona | Banc de recursos mancumants de Ciutat Vella | Bàsic |

En aquesta edició han participat 18 projectes, la majoria d’ells **concentrats a Barcelona**, tot i que també destaca la presència de **3 projectes d’Osona** i un de la Garrotxa.

Només hi ha una entitat que hagi avaluat més d’un projecte (l’associació Prosperitat Cultura en Acció), i la resta d’avaluacions es corresponen a un projecte per entitat.

A nivell de forma jurídica, tal com es veu a la taula 2, la majoria d’entitats impulsores de projectes de gestió comunitària són **associacions**, seguides de les **federacions** d’entitats. De fet, aquesta segona fórmula és molt significativa en terme de gestió comunitària, ja que implica que l’entitat darrere de la gestió d’un espai es caracteritza per aplegar diversitat d’entitats i, per tant, habilitat una governança entre diferents actors.

|  |  |  |
| --- | --- | --- |
| **Taula 2. Participació segons formes jurídiques, 2022.** | **Total** | **%** |
| Associació | 12 | 71% |
| Federació d'entitats | 3 | 18% |
| Administració pública | 1 | 6% |
| Cooperativa de treball | 1 | 6% |
| Total | 17 | 100% |

Finalment, en aquest primer apartat d’anàlisi general, ens volem fixar en quin tipus de projectes de gestió comunitària han participat i, per tant, a quins béns comuns estan vinculats. A la taula 3 mostrem tots els projectes i la seva tipologia, i a la taula 4 el resum.

|  |  |
| --- | --- |
| **Taula 3. Detall de projectes amb tipologia, 2022.**  **Nom del projecte** | **Tipologia** |
| Temps x temps | Bancs del temps |
| Núria Social | Casals i ateneus populars |
| Banc de llavors | Comuns naturals |
| La Troca | Educació comunitària |
| Bicihub | Equipaments de titularitat pública amb gestió comunitària |
| Casa Orlandai | Equipaments de titularitat pública amb gestió comunitària |
| Ateneu Popular 9barris | Equipaments de titularitat pública amb gestió comunitària |
| Casal de Joves de la Prosperitat | Equipaments de titularitat pública amb gestió comunitària |
| Ateneu l'Harmonia | Equipaments de titularitat pública amb gestió comunitària |
| Germanetes Jardins d’Emma | Equipaments de titularitat pública amb gestió comunitària |
| Poliesportiu Valldaura | Equipaments de titularitat pública amb gestió comunitària |
| Casal de Barri de Prosperitat | Equipaments de titularitat pública amb gestió comunitària |
| La Lleialtat Santsenca | Equipaments de titularitat pública amb gestió comunitària |
| Nau Bostik | Centre cultural autònom |
| Can Batlló | Equipaments de titularitat pública amb gestió comunitària |
| Associació Casal Font d'en Fargues | Equipaments de titularitat pública amb gestió comunitària |
| Maresmon | Inclusió sociolaboral |
| Banc de recursos mancomunats de Ciutat Vella | Xarxes i mercats d’intercanvi |

|  |  |  |
| --- | --- | --- |
| **Taula 4. Participació segons tipologia de projecte** | **Total** | **%** |
| Equipaments de titularitat pública cedits a la gestió comunitària | 11 | 61% |
| Educació comunitària | 1 | 6% |
| Bancs del temps | 1 | 6% |
| Inclusió sociolaboral | 1 | 6% |
| Casals i ateneus populars | 1 | 6% |
| Comuns naturals | 1 | 6% |
| Centre cultural autònom | 1 | 6% |
| Xarxes i mercats d’intercanvi | 1 | 6% |
| Total | 18 |  |

Així doncs, veiem que pràcticament dos de cada tres projectes són equipaments públics cedits a la gestió comunitària (tots ells de Barcelona), i la resta estan associats a béns o serveis comuns diversos.

També cal fer esment a **dos projectes** que desperten **dubtes a l’hora de considerar-los de gestió comunitària**. Per un costat, Temps x temps, és un banc del temps gestionat des de l’administració pública que no presenta les característiques de la gestió comunitària (de fet, una gran part dels indicadors no han estat contestats). D’altra banda, l’associació Maresmon, és una entitat dedicada a la inclusió sociolaboral a partir de la costura, i tampoc sembla que, per les seves característiques, la puguem associar a la gestió comunitària (tendeix més a ser una entitat del Tercer Sector Social basada en el voluntariat). Així doncs, podem dir que dels 18 projectes analitzats, 16 encaixen, pròpiament, dins de la tipologia de projectes de gestió comunitària.

# ANÀLISI DE DADES

En els següents apartats analitzem els indicadors recollits en els cinc apartats que estructuren el Balanç Comunitari, i ho fem només pels indicadors del Balanç Comunitari Bàsic, ja que les dades dels cinc projectes que han fet la versió completa no permeten arribar a conclusions conjuntes.

## DADES GENERALS

En aquest apartat analitzarem l’abast i composició de la base social dels diferents projectes, així el personal remunerat i el voluntariat i els diferents nivells d’implicació.

### Base social activa

En conjunt, els projectes tenen una base de gent que organitza i sosté es projectes (en podríem dir **base social activa**) de 3351 persones, corresponents a unes 200 de mitjana per projecte i **80 de mediana** (el valor que es troba al mig de la mostra que, en aquest cas, ens és més útil per entendre la quantitat de base social activa més habitual entre els projectes). Per completar aquest primer dibuix, dir que el **80% dels projectes agrupen altres entitats i col·lectius**.

Aquestes 80 persones per projecte tenen rols diferents, tal i com es mostra a la taula 5, seguint una distribució bastant lògica: en els càrrecs de direcció hi ha menys persones, mentre que en els espais de participació tipus comissions o activitats s’hi concentra gairebé la meitat de la participació.

|  |  |
| --- | --- |
| Taula 5. Distribució de participació al projecte segons diferents rols, 2022. |  |
| Direcció | 23,92% |
| Responsables de projectes | 33,15% |
| Col·laboradores en alguna comissió o activitat | 42,85% |

A les taules de més avall desgranem la composició d’aquesta base social segons gènere, edat, origen i diversitat funcional. A continuació resumim les principals magnituds:

* Hi ha una majoria de **dones** en la base social activa, amb un percentatge molt poc significatiu de persones amb identitats no binàries.
* La franja d’edat més habitual és la de **30 a 49 anys**, amb poca participació juvenil
* A nivell de participació de **migrants** o persones d’origen migrant, el 60% dels projectes en tenen, i representen **el 15% de la base social activa**.
* Si mirem la **diversitat funcional** els percentatges baixen fins el 56% dels projectes i amb un **3,6%** de percentatge de representació d’aquest col·lectiu.

|  |  |
| --- | --- |
| Taula 6. Composició de la base social activa per gènere, 2022[[1]](#footnote-1). |  |
| Dones | 59,55% |
| Homes | 40,00% |
| No binàries | 0,45% |

|  |  |
| --- | --- |
| Taula 7. Composició de la base social activa per franja d’edat, 2022.[[2]](#footnote-2) |  |
| 16 - 29 anys | 19,00% |
| 30 - 49 anys | 45,17% |
| 50 o més anys | 35,83% |

|  |  |
| --- | --- |
| Taula 8. Distribució de projectes segons si hi ha persones d’origen migrant o descendents de persones que van migrar actius a la base social, 2022. | % |
| Sí, n'hi ha | 60,0% |
| No, no n'hi ha | 40,0% |
|  |  |
| Pels projectes on n’hi ha, percentatge que representen les persones d’origen migrant o descendents de persones que van migrar | 15,36% |

|  |  |
| --- | --- |
| Taula 9. Distribució de projectes segons si hi ha persones amb diversitat funcional i/o intel·lectual actius a la base social, 2022. | % |
| Sí, n'hi ha | 56,3% |
| No, no n'hi ha | 43,8% |
|  |  |
| Pels projectes on n’hi ha, percentatge que representen les persones amb diversitat funcional i/o intel·lectual | 3,63% |

### Personal remunerat i voluntariat

La gran majoria dels projectes (tots menys un) disposen de persones treballadores, que, en global, sumen 171 persones. Aquestes es distribueixen a parts iguals entre homes i dones (no hi ha persones no binàries treballant-hi). La **jornada mitjana és de 32 hores** setmanals.

A les taules de més avall desgranem les característiques del personal remunerat per edat, origen i diversitat. A continuació us expliquem les idees més destacades:

* Igual que amb la base social activa, la franja d’edat amb més treballadores és la de **30-49 anys**.
* El **35%** dels projectes tenen personal remunerat **d’origen migrant**, amb majoria de dones.
* Només el **6%** dels projectes tenen personal remunerat amb **diversitat funcional**, on també són majoria les dones.

|  |  |
| --- | --- |
| Taula 10. Composició del personal remunerat per franja d’edat, 2022. | % |
| 16 - 29 anys | 25% |
| 30 - 49 anys | 65% |
| 50 o més anys | 10% |

|  |  |
| --- | --- |
| Taula 11. Distribució de projectes segons si hi ha persones d’origen migrant o descendents de persones que van migrar al personal remunerat, 2022. | % |
| dones | 54% |
| homes | 46% |
| no binàries | 0% |
|  |  |
| % de projectes amb almenys una persona d'origen migrant al personal remunerat | 35% |

|  |  |
| --- | --- |
| Taula 12. Distribució de projectes segons si hi ha persones amb diversitat funcional i/o intel·lectual al personal remunerat, 2022. | % |
| dones | 57% |
| homes | 43% |
| no binàries | 0% |
|  |  |
| % de projectes amb almenys una persona amb diversitat funcional al personal remunerat | 6% |

Finalment, fer esment a que el 69% dels projectes tenen formalitzat un projecte de voluntariat i compten amb una mitjana de 23 persones voluntàries per projecte.

### Sostenibilitat econòmica

Per acabar l’apartat de dades generals, mostrem les principals magnituds econòmiques dels projectes. **El volum mitjà** de diners que mouen anualment els projectes és de **300.000 euros**, amb diferències importants entre ells: a la banda alta hi trobem projectes com l’Ateneu Popular de Nou Barris i Can Batlló, que estan al voltant del milió d’euros d’ingressos, mentre que per sota trobem el Poliesportiu Valldaura i Germanetes Jardins d’Emma que estan per sota dels 100.000€.

A la gràfica 1 es mostra la distribució dels ingressos segons l’origen dels fons, i veiem que els **ingressos provinent dels ajuntaments** són els majoritaris.

## DEMOCRÀCIA INTERNA I PARTICIPACIÓ

En aquest apartat s’analitzen totes les dades i indicadors relatius a la transparència, espais i eines de presa de decisions i canals per a fomentar la participació i l’escolta de les necessitats de la comunitat.

### Transparència

A la gràfica 2 veiem que els documents que es fan públics més habitualment són les dades econòmiques i la memòria o pla de treball anual.

### Presa de decisions

A nivell de presa de decisions, tenim diversos indicadors. El primer té a veure amb si els projectes disposen d’espais de participació i presa de decisions al marge del de l’entitat que gestiona el projecte, i veiem que el 87% sí que compten amb espais propis.

El segon indicador analitza les persones o col·lectius a qui es convoca a participar als diferents espais de participació, i a la taula 13 veiem els principals resultats.

|  |  |
| --- | --- |
| Taula 13. Col·lectius o persones a qui es convida a participar als espais del projecte, 2022. |  |
| Sòcies | 63% |
| Usuàries | 63% |
| Es fa pública i ve qui vol | 50% |
| No tenim comissions / grups de treball | 0% |

### Capacitat de proposta

### Espais de decisió estratègica

|  |  |  |  |
| --- | --- | --- | --- |
| Taula 14. Composició dels espais de presa de decisions estratègiques per gènere i comparativa amb base social activa i treballadores, 2022. | Estratègi-ques | Base social activa | Treballa-dores |
| dones | 53% | 59,55% | 50% |
| homes | 40% | 40,00% | 50% |
| no binàries | 7% | 0,45% | 0% |

Si fem la comparativa entre la distribució per gènere de la base social activa, les persones treballadores i els espais de presa de decisions estratègiques, veiem que no es manté una proporcionalitat, especialment amb la base social activa, que està composada en un 60% per dones, però aquest 60% no es tradueix exactament als espais de decisió estratègica.

### Espais de decisió executiva

|  |  |  |  |  |
| --- | --- | --- | --- | --- |
| Taula 15. Composició dels espais de presa de decisions executives per gènere i comparativa amb base social activa i treballadores, 2022. | Executi-ves | Estratè-giques | Base social activa | Treballa-dores |
| dones | 60% | 53% | 59,55% | 50% |
| homes | 40% | 40% | 40,00% | 50% |
| no binàries | 0% | 7% | 0,45% | 0% |

En aquest cas, veiem una correspondència gairebé exacta entre el percentatge de dones als espais de presa de decisions executives i la proporció de la base social activa.

### Càrrecs de responsabilitat

|  |  |
| --- | --- |
| Taula 16. Existència de mecanismes o procediment formal que garanteixi la rotació de càrrecs de responsabilitat i representació, 2022. |  |
| Sí, existeixen mecanismes de rotació | 36% |
| No, no existeixen mecanismes de rotació | 64% |

|  |  |
| --- | --- |
| Taula 17. Durada dels càrrecs de màxima representació vigents, 2022. |  |
| Menys d'1 any | 6% |
| Entre 1 i 4 anys | 56% |
| Entre 5 i 10 anys | 13% |
| Més de 10 anys | 13% |

### Foment de la participació

|  |  |
| --- | --- |
| Taula 18. S’impulsen actuacions per promoure la diversitat dels perfils dels participants dins els àmbits de presa de decisions, 2022. |  |
| Sí | 43% |
| No | 57% |

|  |  |
| --- | --- |
| Taula 19. Incorporació de noves persones al projecte en el darrer any, 2022. |  |
| Sí | 93% |
| No | 7% |
|  |
| Mitjana de noves persones incorporades per projecte | 19 |

## ARRELAMENT AL TERRITORI

### Implicació en dinàmiques associatives i comunitàries

### Capacitat d’escolta

## IMPACTE I RETORN SOCIAL

### Dinàmiques comunitàries i implicació amb l’ESS

Tots els projectes afirmen que, arran de la seva activitat, s’han generat nous projectes o col·lectius en el darrer any. El 85% dels projectes afirmen tenir relació amb entitats de l’economia social i solidària.

### Usuàries i destinatàries

|  |  |  |  |
| --- | --- | --- | --- |
|  | suma | mitjana | mediana |
| Persones destinatàries, beneficiàries o usuàries dels projectes | 234.392 | 18.030 | 3.500 |
| Entitats beneficiàries, destinatàries o usuàries dels projectes | 967 | 74 | 21 |

|  |  |
| --- | --- |
| 5.2.1 Indiqueu el percentatge aproximat segons el seu gènere. |  |
| Dones | 59% |
| Homes | 37% |
| No binàries | 4% |

|  |  |
| --- | --- |
| 5.2.3 Indiqueu si hi ha persones d’origen migrant o descendents de persones que van migrar | % |
| Sí | 100% |
| No | 0% |
| Total |  |

|  |  |  |  |
| --- | --- | --- | --- |
| 5.2.4 Indiqueu si hi ha persones amb diversitat funcional i/o intel·lectual | | % | |
| Sí | 85% | |
| No | 15% | |
|  |  | |

## SOSTENIBILITAT DE LES PERSONES, ELS PROCESSOS I L’ENTORN

### Sostenibilitat col·lectiva i de l’organització

|  |  |
| --- | --- |
| 6.1 Indiqueu de quins mecanismes de sostenibilitat col·lectiva us doteu per a les persones que formen part de l’organització del projecte. Podeu seleccionar més d’una opció: | % |
| -Conciliació horària en la planificació d’activitats i reunions | 87% |
| -Pla d’acollida | 13% |
| -Formació | 60% |
| -Resolució de conflictes/Gestió emocional | 60% |
| -Espais de cura d’infants | 7% |
| -Condicions laborals (flexibilització horària, millores salarials)/Espais de negociació col·lectiva | 80% |
| -Cap d’aquestes opcions | 0% |
| -Espais lúdics/Espais de cohesió interna | 47% |
| - Altres | 0% |

|  |  |
| --- | --- |
| 6.2 Indiqueu els mecanismes existents per al foment de la sostenibilitat organitzacional del projecte. Podeu seleccionar més d’una opció | % |
| -Planificació estratègica del projecte | 67% |
| -Planificació comunicativa del projecte | 40% |
| -Avaluació continuada | 73% |
| -Planificació econòmica | 73% |
| -Pla de relació amb els grups d’interès | 20% |
| -Règim intern/protocols | 80% |
| -Cap d’aquestes opcions | 0% |
| - Altres | 0% |

### Diversitat i accessibilitat

|  |  |
| --- | --- |
| 6.4 El projecte disposa de procediments de gestió i promoció de la diversitat? Podeu seleccionar més d’una opció de la llista | % |
| -Pla de diversitat | 0% |
| -Reglament de règim intern o protocol | 21% |
| -Manifest | 7% |
| -Comissió que vetlla per la inclusivitat al projectes | 14% |
| -Cap d’aquestes opcions | 36% |
| - Altres | 14% |

|  |  |  |
| --- | --- | --- |
| 6.5 El projecte disposa de mecanismes per assegurar l’accessibilitat a persones amb diversitat funcional? | | |
| Sí |  | 75% |
| No |  | 25% |
|  |  |  |

### Sostenibilitat ambiental

|  |  |
| --- | --- |
| 6.6 Indiqueu les estratègies i/o pràctiques formals que s’apliquen al projecte en matèria de gestió d’impactes ambientals. Podeu seleccionar més d’una opció de la llista: | % |
| -Pla de sostenibilitat mediambiental | 20% |
| -Compra de producte km0, producte ecològic i/o de proximitat | 60% |
| -Mesures específiques d’estalvi i eficiència energètica i/o hídrica | 53% |
| -Reciclatge de residus (recollida selectiva) | 80% |
| -Mecanismes de reducció de generació de residus | 80% |
| -Mecanismes de reutilització | 60% |
| -Banc de recursos compartits (logístics i/o banc de temps) | 40% |
| -Cap d’aquestes opcions | 0% |
| - Altres | 7% |

### Perspectiva de gènere

|  |  |
| --- | --- |
| 6.3 Indiqueu de quines mesures específiques disposa el projecte per promoure la igualtat, incorporar la perspectiva de gènere i/o eliminar dinàmiques masclistes. Podeu seleccionar més d’una opció de la llista | % |
| -Pla de Gènere o Pla d’Igualtat | 33% |
| -Es garanteix la paritat en espais decisoris | 27% |
| -Existeix repartiment de tasques de cura de l'espai i del col·lectiu (neteja, prendre acta, reposició de materials, etc.) | 60% |
| -Existeix una comissió feminista, de gènere i/o de cures | 33% |
| -S’incorpora un Punt Lila en actes oberts | 13% |
| -Es disposa de protocols per a la prevenció, detecció i actuació davant d'agressions sexuals | 47% |
| -S’incorpora la comunicació no sexista en els continguts i tractament de la comunicació interna i externa | 87% |
| -S’analitzen les dades de participació desagregades per gènere | 40% |
| -Cap d’aquestes opcions | 0% |
| - Altres | 13% |

# CONCLUSIONS

1. Nota metodològica: diverses entitats han contestat malament aquesta pregunta, posant dades que no sumaven 100%, rebaixant la mostra fins a 10 projectes amb dades vàlides [↑](#footnote-ref-1)
2. Nota metodològica: diverses entitats han contestat malament aquesta pregunta, posant dades que no sumaven 100%, rebaixant la mostra fins a 11 projectes amb dades vàlides [↑](#footnote-ref-2)